Fra lørdag den 26. til søndag den 27. maj mødes op mod 200 rollespillere til et stort rollespilsarrangement i Lundbykrat ved Aalborg. I et helt døgn vil de mange rollespillere træde ind i andre roller og i en helt anden verden. Bag døgnarrangementet står rollespilsklubben Troa. Klubben holder hver måned rollespilsarrangementer i Lundbykrat, og flere og flere nordjyder melder sig til. Generelt mærker klubben en stigende interesse for rollespil. Normalt foregår rollespillene over en dag, så det er usædvanligt med weekendens døgnarrangement. Deltagerne mødes lørdag formiddag, og så går spillet i gang. Mange overnatter i skoven - og spiller så videre søndag. Her forventer arrangørerne desuden, at endnu flere rollespilsentusiaster vil komme og deltage.

Opsummering:
Hundredevis af rollespillere tilbringer weekenden i Lundby Krat.